Осмонкулов Аскар

Осмонкулов Аскар ( 8. 5. 1926, азыркы Чүй облусу, Москва району, Чоң-Арык айылы – 12. 9. 2012, Бишкек) – тилчи, профессор (1992), педагогика илимдеринин доктору (1996). КРдин билим берүүсүнө эмгек сиңирген кызматкер (1982). Кыргыз мамлекеттик педагогикалык институтун бүтүргөн (1947). Чоң-Арык орто мектебинде мугалим (1947), директор (1948), Ош облустук билим берүү бөлүмүндө бөлүм башчы (1947–61), «Мектеп» басмасында редакция башчысы, (1961– 64), «Эл агартуу» журналынын редактору (1972– 74), КМУда окутуучу, ага окутуучу, доцент, кафедра башчысы, декан (1974–83), БГУда кафедра башчысы (1983–88), 1988-жылдан КУУда кафедра башчысы болуп иштеген. 170тен ашык илимий эмгектин автору. Эмгектери: Мектептерде кыргыз тилинин фонетикасын окутуунун методикасы. Ф., 1967, 1981; Мектепте эне тилин окутуу тарыхынан. Ф., 1983.
Категория:Инсандар
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7